I'm Gonna Be (500 Miles)

To I'm Gonna Be (500 Miles) είναι ένα τραγούδι του σκωτσέζικου ντουέτου  The Proclaimers, το οποίο συμπεριλήφθηκε στον δίσκο Sunshine on Leith, το 1988. Το κομμάτι κυκλοφόρησε και ως single, αλλά η αρχική του κυκλοφορία δεν κατάφερε να μπει στα βρετανικά chart, όμως το κομμάτι αποτελεί το δημοφιλέστερο τραγούδι του ντουέτου. Αργότερα, έγινε νούμερο 1 στα ισλανδικά chart, ενώ περί το 1989 έφτασε και το νούμερο 1 σε Αυστραλία και Νέα Ζηλανδία. Το 1993, μπήκε στα αμερικανικά Billboard Hot 100 και στα καναδικά Hot 100.

To 2007, το τραγούδι ηχογραφήθηκε ξανά από το ντουέτο αλλά και τους κωμικούς Πίτερ Κέι και Ματ Λούκας στο Comic Relief για φιλανθρωπικούς σκοπούς. Η επανακυκλοφορία αυτή έφτασε στο νούμερο 7 των ιρλανδικών chart και στο νούμερο 1 των βρετανικών. Το single έγινε χρυσό στις ΗΠΑ και στο Ηνωμένο Βασίλειο. Ο κύριος δημιουργός του κομματιού Κρεγκ Ριντ, το έγραψε μέσα σε 45 λεπτά και είπε πως γνώριζε πως ήταν ένα καλό κομμάτι ή, ακόμα, ότι θα γινόταν και single, αλλά δεν μπορούσε να φανταστεί πόσο δημοφιλές θα γίνει.

 Παραπομπές 

 Εξωτερικοί σύνδεσμοι 


Κατηγορία:Τραγούδια του 1988
Κατηγορία:Ποδοσφαιρικοί ύμνοι και τραγούδια
Κατηγορία:Singles του 1988
Κατηγορία:Singles του 1993
Κατηγορία:Singles του 2007
Κατηγορία:Singles της Chrysalis Records
Κατηγορία:Singles της EMI Records